สวัสดีคะ อาการที่พบ หลังจากมีเพศสัมพันธ์ครั้งแรก เพราะรู้สึกเจ็บ แล้วก็คัน ในวันถัดมา เราก็ไม่ได้คิดอะไร แต่ผ่านมา 2-3 วันทำไมอาการคันไม่หาย เอากระจกส่องดู เห็นขาวๆเกาะตรงปากช่องคลอด เราเอาคัดเตอร์บัดเขีย ออกมา มันก็ไม่มีกลิ่นเหม็น หรือคาวใดๆ แต่เกาะเยอะมาก และคัน อยากทราบว่าเชื้อรา ชนิดนี้ รุานแรงไหม คะ ตอนนี้กลัวมาก กลัวไปหมดคะ
สวัสดีค่ะ อาการเจ็บ คันในช่องคลอด มีตกขาวเกาะที่ปากช่องคลอดดังกล่าว น่าจะเป็นอาการของการติดเชื้อราในช่องคลอดซึ่งจะทำให้มีตกขาวที่เป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด รวมถึงมีอาการแสบหรือคันช่องคลอด ปากช่องคลอดบวมแดง แสบหรือเจ็บขณะมีเพศสัมพันธ์ อวัยวะเพศด้านนอกอาจพบผื่นคันร่วมด้วยซึ่งการติดเชื้อราในช่องคลอด ไม่ได้ถือเป็นโรคที่รุนแรงค่ะ บางรายสามารถหายได้เอง และอาจเป็นๆ หายๆ ได้ ขึ้นอยู่กับปัจจัยในแต่ละคน โดยปัจจัยเสี่ยงในการติดเชื้อรา เช่น การตั้งครรภ์ เป็นเบาหวาน โรคอ้วน ระบบภูมิคุ้มกันบกพร่อง หรือทานยากดภูมิคุ้มกัน การทานยาปฏิชีวนะฆ่าเชื้อแบคทีเรียต่อเนื่องนานไป การสวนล้างช่องคลอดบ่อยไป หรือใช้สารเคมีที่รุนแรง เป็นต้นอย่างไรก็ตาม อาการคันช่องคลอดและมีตกขาวที่ผิดปกติ อาจเกิดจากสาเหตุอื่นๆ ได้อีก เช่น- ติดเชื้อแบคทีเรียในช่องคลอด ตกขาวมักมีสีเหลือง ขาวขุ่น หรือเทาขุ่น มีกลิ่นเหม็นเหมือนคาวปลา แสบระคายเคืองในช่องคลอด เจ็บขณะมีเพศสัมพันธ์-ติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์-มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีเลือดออกกะปริดกะปรอย เลือดออกหลังมีเพศสัมพันธ์แนะนำว่าหากยังคงมีอาการคันช่องคลอดมาก และยังมีตกขาวผิดปกติอยู่ ควรไปพบสูติ-นรีแพทย์ เพื่อทำการตรวจภายในและหาสาเหตุ จะได้รับการรักษาที่ถูกต้องค่ะ